Document ID: /roh_data/filtered/fineweb-2-filterrobots_roh.jsonl.gz/55519

La Polizia chantunala avertescha da cugliunarias tras inserats e flyers ch'empermettan da cumprar aur ed autra rauba da valita. Cunzunt glieud pli veglia vegnia carmalada.
Suenter che persunas interessadas da vender s'annunzian, vegnia magari fatg squitsch da vender cun pretender ch'i sa tractia da cundiziuns confurmas al martgà. Ch'i saja vegnì cugliunà percorschian blers savens pir sch'i laschian valitar lur rauba da fatschentas dal fatg. Tgi ch'è daventà unfrenda da cugliunarias u d'in'emprova duaja s'annunziar tar la polizia.
La polizia cusseglia da betg sa laschar metter sut squitsch, da verifitgar l'offerta en differentas fatschentas spezialisadas e da betg contrahar en l'agen dachasa.